Tänasest on avatud regulaarne laevaühendus Ruhnu ja Eesti vahel. Kohalike suurimaks meeleheaks osutab teenust tuttav Aegna laev. Aega, mil Aegna usinasti ruhnlaste turismimajandust tõusuteele upitas, meenutataksegi tänini kui "vana head aegnaaega". Sestap pole ka miskit imestada, et esimene saabumine pisukese sampanjalauaga äramärkimist leiab. Kindel on see, et laev kurseerib  paikapandud liinidel suve lõpuni, pilet on odavam kui iganes varem ja sadamavahil on jälle kollased töörõivad. Nagu vanal heal ajal.    Priit